ಫ್ಲೆಮಿಂಗ್‌ರ ತಂದೆ ಬಾಲಕ ವಿನ್ಸ್ಟನ್‌ರನ್ನು ಸಾವಿನ ದವಡೆಯಿಂದ ರಕ್ಷಿಸಿದ ಪ್ರತಿಯಾಗಿ ವಿನ್ಸ್ಟನ್‌ ಚರ್ಚಿಲ್‌ (ಅಂದಿನ ಬ್ರಿಟಿಷ್‌ ಪ್ರಧಾನಿ) ರ ತಂದೆ ಫ್ಲೆಮಿಂಗ್‌ರ ವಿದ್ಯಾಭ್ಯಾಸಕ್ಕೆ ಧನಸಹಾಯ ಮಾಡಿದ್ದರು ಎಂಬ ವ್ಯಾಪಕ ಊಹನವು ಸುಳ್ಳು. ಕೆವಿನ್‌ ಬ್ರೌನ್‌ ಬರೆದಿರುವ ಫ್ಲೆಮಿಂಗ್‌ರ ಆತ್ಮಚರಿತ್ರೆ "ಪೆನಿಸಿಲಿನ್‌ ಮ್ಯಾನ್‌: ಅಲೆಕ್ಸಾಂಡರ್‌ ಫ್ಲೆಮಿಂಗ್‌ ಅಂಡ್‌ ದಿ ಆಂಟಿಬಯೋಟಿಕ್ ರೆವಲ್ಯೂಷನ್‌" ಪ್ರಕಾರ, ಫ್ಲೆಮಿಂಗ್ ತನ್ನ ಸ್ನೇಹಿತ ಮತ್ತು ಸಹೋದ್ಯೋಗಿ ಆಂಡ್ರೆ ಗ್ರಾಷಿಯಗೆ ಬರೆದಿರುವ ಪತ್ರದಲ್ಲಿ ಈ ಕಥೆಯನ್ನು 'ಅದ್ಬುತ ಕಲ್ಪನೆ'ಯೆಂದು ಬಣ್ಣಸಿದ್ದಾರೆ. ವಿನ್‌ಸ್ಟನ್‌ ಚರ್ಚಿಲ್‌ರನ್ನು ಎರಡನೇ ಮಹಾಯುದ್ಧದ ಸಂದರ್ಭದಲ್ಲಿ ಕಾಪಾಡಿದ್ದು ಕೂಡ ಇವರಲ್ಲ. ಚರ್ಚಿಲ್‌ರನ್ನು ಕಾಪಾಡಿದ್ದು ಲಾರ್ಡ್‌ ಮೋರಾನ್‌. ಚರ್ಚಿಲ್‌ ೧೯೪೩ರಲ್ಲಿ ಟುನಿಷಿಯಾದ ಕಾರ್ಥೇಜ್‌‌ನಲ್ಲಿ ಅಸ್ವಸ್ಥರಾದಾಗ, ಲಾರ್ಡ್‌ ಮೋರಾನ್‌ಗೆ ಪೆನಿಸಿಲಿನ್‌ ಬಳಸಿ ಅಭ್ಯಾಸವಿಲ್ಲದ ಕಾರಣ ಸಲ್ಫೋನಾಮೈಡ್‌‌ ಬಳಸಿ ಚರ್ಚಿಲ್‌ರನ್ನು ಗುಣಮುಖರಾಗಿಸಿದರು. ದಿನಾಂಕ ೨೧ ಡಿಸೆಂಬರ್‌ ೧೯೪೩ರಂದು "ಡೈಲಿ ಟೆಲಿಗ್ರಾಫ್" ಮತ್ತು "ಮಾರ್ನಿಂಗ್‌ ಪೋಸ್ಟ್‌" ಪತ್ರಿಕೆಗಳಲ್ಲಿ ಚರ್ಚಿಲ್‌ರನ್ನು ಪೆನಿಸಿಲಿನ್‌ ಕೊಟ್ಟು ಗುಣಮುಖವಾಗಿಸಲಾಯಿತು ಎಂದು ವರದಿಯಾಯಿತು. ಆವರನ್ನು ಗುಣಮುಖವಾಗಿಸಿದ್ದು ಸಲ್ಫೋನಾಮೈಡ್‌ನ ಹೊಸ ಔಷಧ ಸಲ್ಫಾಪಿಯರಿಡೀನ್ ಆಗಿತ್ತು. ಆಗಿನ ದಿನಗಳಲ್ಲಿ ಅದನ್ನು ಸಂಶೋಧನಾ‌ ಕೋಡ್‌ನಲ್ಲಿ M&B ೬೯೩ ಎಂದು ಕರೆಯಲಾಗುತ್ತಿತ್ತು. ಇದನ್ನು ಸಂಶೋಧಿಸಿ ತಯಾರಿಸಿದ್ದು ಎಸ್ಸೆಕ್ಸ್‌ ಕೌಂಟಿಯ ಡಾಗೆನಹ್ಯಾಮ್‌ನಲ್ಲಿರುವ ಮೇ ಅಂಡ್‌ ಬೇಕರ್‌ ಲಿಮಿಟೆಡ್‌. ಇದು ಫ್ರೆಂಚ್‌ ರೋನೆ-ಪೌಲೆಂಕ್‌ ನ ಅಧೀನ ಸಂಸ್ಥೆಯಾಗಿತ್ತು. ತರುವಾಯ ಬಿತ್ತರಗೊಂಡ ರೇಡಿಯೋ ಕಾರ್ಯಕ್ರಮವೊಂದರಲ್ಲಿ ಚರ್ಚಿಲ್‌ ಈ ಹೊಸ ಔಷಧ ಕುರಿತು 'ಇದು ಶ್ಲಾಘನೀಯ M&B' ಎಂದರು. ಸಲ್ಫೋನಾಮೈಡ್‌ ಬಗ್ಗೆ ನಿಖರವಾದ ಮಾಹಿತಿಯು ದಿನಪತ್ರಿಕೆಗಳಿಗೆ ತಲುಪಿರದ ಸಂಭವಗಳಿವೆ, ಏಕೆಂದರೆ ಈ ಔಷಧವನ್ನು ಜರ್ಮನ್‌ ಪ್ರಯೋಗಾಲಯ ಬೇಯರ್‌ ಸಂಸ್ಥೆಯು ಸಂಶೋಧಿಸಿತ್ತು. ಇಷ್ಟೆ ಅಲ್ಲದೆ UK ಈ ಸಂದರ್ಭದಲ್ಲಿ ಜರ್ಮನಿಯ ವಿರುದ್ಧ ಯುದ್ಧ ಮಾಡುತ್ತಿತ್ತು. ಹೀಗಾಗಿ ಚರ್ಚಿಲ್‌ರ ಚಿಕಿತ್ಸೆ ಮತ್ತು ಗುಣಮುಖವಾಗುವ ವಿಚಾರವನ್ನು ಬ್ರಿಟಿಷ್‌ ಸಂಶೋಧನೆಯಾಗಿದ್ದ ಪೆನಿಸಿಲಿನ್‌ನೊಂದಿಗೆ‌ ಸಂಬಂಧಪಡಿಸುವುದರಿಂದ ಬ್ರಿಟಿಷ್‌ ಸೈನಿಕರ ಸ್ಥೈರ್ಯ ಹೆಚ್ಚಾಗುತ್ತದೆ ಎಂದು ಭಾವಿಸಲಾಗಿತ್ತು. 
ಫ್ಲೆಮಿಂಗ್‌ರ ಮೊದಲ ಹೆಂಡತಿ ಸಾರಾ ೧೯೪೯ರಲ್ಲಿ ನಿಧನರಾದರು. ಇವರ ಏಕೈಕ ಪುತ್ರ ರಾಬರ್ಟ್‌ ಫ್ಲೆಮಿಂಗ್‌, ಜೆನೆರಲ್‌ ಮೆಡಿಕಲ್‌ ಪ್ರ್ಯಾಕ್ಟಿಷನರ್ (ವೈದ್ಯ)ರಾದರು. ಸಾರಾ ಸಾವಿನ ನಂತರ, ಸೇಂಟ್‌ ಮೇರಿಸ್‌ನಲ್ಲಿದ್ದ ಗ್ರೀಕ್‌ ಸಹದ್ಯೋಗಿನಿ ಡಾ. ಅಮೆಲಿಯಾ ಕೂಟ್ಸೂರಿ-ವೊ‌ರೆಕಾಸ್‌ರನ್ನು ಫ್ಲೆಮಿಂಗ್‌ ೯ ಏಪ್ರಿಲ್‌ ೧೯೫೩ರಂದು ಮದುವೆಯಾದರು. ಡಾ. ಅಮೆಲಿಯಾ ೧೯೮೬ರಲ್ಲಿ ನಿಧನರಾದರು.
ವೈಯಕ್ತಿಕ ಜೀವನ
ಪೆನಿಸಿಲಿನ್‌ಗೂ ಮುಂಚೆ ಮಾಡಿದ ಕೆಲಸಗಳು/ಸಾಧನೆಗಳು
ಕೀರ್ತಿ, ಪ್ರಶಸ್ತಿ ಮತ್ತು ಸಾಧನೆಗಳು
ಆಕಸ್ಮಿಕ ಪರಿಶೋಧನೆ